Vyhodnotenie medzirezortného pripomienkového konania
k materiálu : „Správa o poľnohospodárstve a potravinárstve v SR 2001“.

K materiálu nemajú pripomienky nasledovné rezorty:
-  Ministerstvo dopravy, pôšt a telekomunikácií SR
-  Ministerstvo kultúry SR
-  Ministerstvo obrany SR
-  Ministerstvo školstva SR
-  Ministerstvo zdravotníctva SR
-  Ministerstvo spravodlivosti SR
-  Ministerstvo pre správu a privatizáciu národného majetku SR
-  Ministerstvo výstavby a regionálneho rozvoja SR
-  Protimonopolný úrad SR
-  Národná banka Slovenska
-  Fond národného majetku SR
-  Správa štátnych hmotných rezerv SR

PRIPOMIENKA	VYHODNOTENIE	
MINISTERSTVO FINANCIÍ SR
1) východiská MP SR pre rozpočet na rok 2002 (uvedené  v „ súhrnne „ a v kap. 4 vlastnej správy) považujú za informatívne. Pripomínajú, že listom MF SR č. 3056 / 2001 – 47 zo dňa 16. 6. 2001 boli oznámené limity výdavkov rozpočtu aj MP SR na rok 2002.
2) z návrhu opatrení na realizáciu zámerov agr. politiky v r. 2002 žiadajú vypustiť návrh na zriadenie Agentúry pre poradenstvo  ako samost. právneho subjektu a konštatujú, že koordináciu činnosti porad. centier má vykonávať ústredný orgán t. j. MP SR.	
- návrh MP SR pre východiská štátneho rozpočtu na rok 2002 nadväzuje na „Koncepciu agrárnej a potravinovej politiky SR do roku 2005“, ktorú v septembri 2000 schválila vláda SR.

- akceptuje sa. Úloha bola vypustená.
	
MINISTERSTVO PRÁCE, SOCIÁLNYCH 
VECÍ A RODINY SR
1) odporúča overiť konštatovanie na str.2 (Súhrn) v prvom odseku o tendenciách vo vývoji podielu evidovaných nezamestnaných v odvetví poľnohospodárstva, nakoľko nie je v súlade s oficiálnymi údajmi o evidovaných nezamestnaných, ktoré uvádza NÚP,
2) odporúča overiť údaje na ŠÚ SR zo str.11 v časti 3.3.Počet zamestnancov, nakoľko podľa informácií uvádzaných v Štatistickej správe o základných vývojových tendenciách v hospodárstve SR pracovalo v r.2000 (podľa VZPS) v odvetví poľnohospodárstva 139,8 tis. osôb a celková zamestnanosť v tomto odvetví sa znížila o 11,1% čo nekorešponduje s údajmi uvádzanými na str.11
3) odporúča overiť údaje zo str.15 v časti Trh práce, nakoľko sú v rozpore s oficiálnymi údajmi, ktoré uvádza NÚP. 	
- akceptuje sa. Text bol upravený.

- počet zamestnancov v odvetví poľnohospodárstva uvedený v „Správe o poľnohospodárstve a potra-vinárstve v SR 2001“  je z údajov ŠÚ SR.. Počet 139,8 tis. osôb - je údaj za pôdohospodárstvo.

- akceptuje sa. Text aj údaje v tab. č.16 boli upravené. 
	
PRIPOMIENKA	VYHODNOTENIE	
MINISTERSTVO ZAHRANIČNÝCH VECÍ SR
1) zo str. 124, druhý odsek kap. 8.1 navrhuje vyňať slovné spojenie  „ malo sa“ , a použiť aktuálnu situáciu, t.j. konkrétne informovať v otázkach vybudovania centrálneho laboratória na diagnostiku BSE a projektov na výstavbu hraničných veterinárnych staníc,
2) v predmetnom odseku na str.124 je informácia o stave budovania dvoch veterinárnych staníc. Navrhuje v tejto časti materiálu uviesť aj stav ďalších dvoch plánovaných hraničných veterinárnych staníc, 
3) na str. 125, v prvom odseku odporúča doplniť „Návrh zákona o podpore a organizovaní trhu s vybranými poľnohospodárskymi výrobkami, s platnosťou od ...“, 

4) na str. 125 navrhuje opraviť názov „Voľný pohyb tovaru“ na „ Slobodný pohyb tovaru“, ako aj fakt, že rokovania ku tejto kapitole boli v marci 2001 predbežne ukončené,
5) na str. 125, kap. 8.2. odporúča aktualizovať stav prístupových rokovaní a odporúča uviesť, že kapitola 7 bola otvorená;  na str. 126 v prvom odseku odporúča aktualizovať počet negociačných požiadaviek SR k súčasnému obdobiu;  v piatom odseku odporúča aktualizovať predloženie Spoločnej pozície EÚ dňa 6. júna 2001. 
6) na str. 126 vo štvrtom odseku odporúča prispôsobiť výmery olejnín a bielkovinových plodín aktuálnej požiadavke v negociačnej pozícii, schválenej vládou SR ( olejniny 150 tis. ha, bielkovinové plodiny 42 tis. ha ).
7) navrhuje, aby Správa obsahovala základnú informáciu o implementácii legislatívy EÚ v súlade s legislatívou SR,
8) na str. 129: pripomína, aby dobudovanie agentúry SAPARD ako aj Intervenčnej agentúry bolo v súlade s termínmi prijatými v negociačnej pozícii 7 – Poľno-hospodárstvo, na str. 132 odporúča, aby bol program spracovaný v súlade so záväznými termínmi negociačnej  pozície 7 pre činnosť jednotlivých  agentúr.	
- text uvedeného odseku bol upravený.

- text v tomto odseku bol doplnený.

-  k tejto  požiadavke uvádzame, že po prerokovaní uvedeného  zákona v Legislatívnej rade vlády SR bol v  25. týždni predložený na prerokovanie do vlády SR.  Týmto zákonom sa zruší ŠFTR a zriadi sa Intervenčná agentúra k 1.1.2002.
- akceptuje sa

- berie sa  na vedomie. „Správa o poľnohospodár-stve a potravinárstve v SR 2001“ však hodnotí stav týchto odvetví najmä za rok 2000 a čiastočne o významných  skutočnostiach do začiatku mája 2001.Uvedené skutočností budú súčasťou „Správy o poľnohospodárstve a potravinárstve v SR 2002“.
- akceptuje sa. Text bol upravený. 

- vo všetkých  novopripravovaných  právnych predpisoch, vrátane novelizácií zákonov sa vypracúvajú tabuľky zhody -  s legislatívou EÚ.
- berie sa na vedomie
	
MINISTERSTVO VNÚTRA SR
-  navrhuje uviesť aj celkové ekonomické nároky na riešenie navrhnutých hlavných smerov rozvoja daných oblastí.

- návrh finančného zabezpečenia hlavných zámerov rozvoja poľnohospodárstva a potravinárstva bol vládou SR schválený v septembri 2000 v rámci  „Koncepcie agrárnej a potravinovej politiky SR do roku 2005“	

		
PRIPOMIENKA	VYHODNOTENIE	
MINISTERSTVO ŽIVOTNÉHO PROSTREDIA SR
- str. 58, tretí odsek pod tabuľkou: „ Širšie využitie biopalív a podpora ich výroby uľahčí aj splnenie direktív EÚ, ktoré stanovujú znížiť emisie do roku 2001 o 65% až 70% z úrovne roku 1995...“, odporúča uviesť konkrétne smernice, ktoré takéto zníženie vyžadujú a konkrétne znečisťujúce látky, ktorých emisie sa majú do r. 2001 znížiť.	

- akceptuje sa. Text bol doplnený.

MINISTERSTVO HOSPODÁRSTVA  SR
1) navrhuje dať do súladu uvádzaný počet zamestnaných osôb medzi „súhrnom“ a „vlastnou správou“ 
2) konštatujú, že objem prostriedkov daných do poľnohospodárstva v roku 2000 prinajmenšom mal zvrátiť vývoj v nezamestnanosti z odvetvia poľnohospodárstva 

3) ďalej sa vyjadruje, resp. deklaruje svoj názor:
-	k výdajom zo štátneho rozpočtu do poľnohospodárstva „že sa zachováva doterajší trend vysokých štátnych dotácií“ (súhrn str. 9), že koncepcia výdajov zakonzervuje súčasné deformácie v procese prvovýroby (tab.č. 10 na str.13).
     -     k problematike zamestnanosti (prezamestna - nosti)
-	k situácii v parku poľnohospodárskych strojov (na kapitalizáciu podnikov treba hľadať zdroje mimo štátneho rozpočtu),
-	k situácii vo vývoji zahraničného obchodu
-	k nízkej produkčnej výkonnosti poľnohospodárstva 
-	že naša celková konkurenčná schopnosť vyjadrená saldom zahraničného obchodu (najmä vo vzťahu k ČR) nezávisí len na výške štátnej subvencie.

4) odporúča vypracovať návrh postupu deetatizácie príspevkových výskumných a vývojových  organizácií v gescii rezortu pôdohospodárstva s cieľom zvýšenia výkonnosti, efektívnosti  a zníženia nákladov.	
- akceptuje sa. Počet zamestnaných osôb v poľnohospodárstve bol zosúladený. 
- v nadväznosti na pripomienku MPSVaR  SR  k tejto problematike bol upravovaný počet zamestnancov v poľnohospodárstve, čo nadväzne pozitívne ovplyvnilo aj  vývoj podielu evidovaných nezamestnaných.
- výkonnosť poľnohospodárstva úzko súvisí s vý-konnosťou celého hospodárstva SR. Pri hodnoteniach je nutné vychádzať aj zo súčasnej situácie v oblasti nezamestnanosti. 
Poľnohospodárstvo od začiatku transformačného procesu je celkove v strate  hlavne s objektívnych príčin - pretrváva cenová disparita medzi vstupmi a výstupmi, záťaž starého bloku úverov, čo je umocnené vysokou cenou úverov, málo  funkčnými peňažnými tokmi, nízkou ochranou domáceho trhu pred dotovanými dovozmi a nízkou kúpyschopnosťou obyvateľstva. To sa zákonite prejavuje v nedostatočnej  intenzifikácii a technologickej inovácii s negatívnym vplyvom na produkčnú výkonnosť a konkurencieschopnosť   odvetvia.
 Poľnohospodárstvo, aj keď z hľadiska príspevku do národného dôchodku nehrá výraznú úlohu, je významným producentom  verejných statkov ako sú ochrana a udržiavanie prírodných zdrojov, udržiavanie kultúrneho rázu krajiny, tvorba rekreačného prostredia, udržiavanie osídlenia vidieka, udržiavanie životného prostredia a pod., ktoré však nie sú v trhových cenách uhradzované, resp. ktorých efekt sa prejavuje v iných sektoroch národného hospodárstva.
K bilancii zahraničného obchodu v APK   dodávame, že  z dovezených komodít v roku 2000 viac ako 56% tvorili nenahraditeľné komodity. Bilancia v tomto roku bola výrazne nepriaznivo ovplyvnená minuloročným suchom (najmä dovozy obilia).
K problematike zamestnanosti (resp prezamestnanosti)  - od roku 1990 až doteraz klesá zamestnanosť v tomto odvetví (viď graf č. 5, resp. tab. Č.7 v prílohe).  
- MP SR spracovalo „Návrh na štrukturálne zmeny  rezortnej vedeckovýskumnej základne“, ktorý bol schválený v novembri 2000 vo vedení MP SR.. 
	
PRIPOMIENKA	VYHODNOTENIE	
ŠTATISTICKÝ ÚRAD SR
1) str.13 (Súhrn),v časti 7 „Návrhy opatrení...“ navrhuje doplniť bod legislatívna a normotvorná činnosť o novelizáciu Vyhlášky úradu geodézie, kartografie a katastra SR č. 79/96 Z. z., príloha č. 1. 
Terajšie členenie druhov pozemkov je v súvislosti s harmonizáciou noriem s EÚ nevyhovujúce,

2) na str.8 pod tab.10 je nesprávna poznámka. ŠÚ SR do počtu nových strojov a zariadení nezaraďuje opotrebované, resp. nakúpené stroje a zariadenia od podnikov v rámci likvidácie a konkurzov staršie, ktoré neboli nakúpené v roku zisťovania.Metodická vysvetlivka na výkaze Poľ 14-01 Súpis hospodárskych zvierat, strojov a zariadení k novým strojom a zariadeniam znie: ako nové sa uvedú i v prípade, že boli predchádzajúcim majiteľom použité, ale kúpené v sledovanom roku ako nové,
3) na str.80 v posl.odseku nepovažujú konštatáciu o podnikajúcich fyzických osobách za korektnú, nakoľko disponibilné informácie  sú len o počte registrovaných osôb, ale o počte podnikajúcich fyz.osôb od r.1994 nie sú kompletné informácie,
4) na str.81 poznámka pod tab. 84, že počet fyzických osôb je prevzatý z obchodného registra, nie je správna. V texte pod tab. navrhuje doplniť, že počet fyz.osôb je celkový počet zaregistrovaných, bez ohľadu na to, či vykonávajú činnosť alebo nie.	
- návrh na novelizáciu Vyhlášky č. 79/96 Z. z. odporúčame riešiť nasledovne: ŠÚ SR v nadväznosti na príslušnú smernicu EÚ predloží MP SR komplexnú požiadavku na novelizáciu tejto vyhlášky. Po jej posúdení MP SR spolu so ŠÚ SR  uplatní návrh na novelizáciu tejto vyhlášky u jej gestora – Úradu geodézie, kartografie a katastra SR a úloha potom bude zahrnutá do plánu legislatívnych úloh vlády SR na rok 2002.
- akceptuje sa.

- akceptuje sa.

- akceptuje sa. Text bol doplnený tak, že počet fyzických osôb je celkový počet zaregistrovaných, bez ohľadu na to, či vykonávajú činnosť alebo nie.